ถ้าช่วงที่เราท้องแล้วมีเลือดล้างหน้าเด็กออกมา ที่ไม่ใช่ประจำเดือนนะคะ ที่ตรวจครรภ์จะขึ้นว่าเราท้องมั้ยคะ หรือตรวจไม่เจอ
สวัสดีค่ะ เลือดล้างหน้าเด็กเป็นเลือดที่ออกตามหลังการปฏิสนธิประมาณ 2 สัปดาห์ ไม่ได้ใช้ยืนยันการตั้งครรภ์ และไม่ได้เกิดในหญิงตั้งครรภ์ทุกคน อาจจะทำให้เข้าใจผิดว่าเป็นเลือดประจำเดือนได้โดยการมีเลือดล้างหน้าเด็ก ก็คือมีการตั้งครรภ์ ก็จะต้องตรวจเจอว่าตั้งครรภ์ด้วยชุดตรวจการตั้งครรภ์ทางปัสสาวะค่ะ ให้ผลบวกได้ที่ 10-14 วันหลังปฏิสนธิโดยควรยืนยันการตั้งครรภ์ให้แน่ชัด ถ้าตั้งครรภ์จริง แล้วมีเลือดออกผิดปกติ ควรจะไปพบแพทย์เพื่อตรวจเพิ่มเติมด้วยว่าเป็นเลือดจากภาวะแทรกซ้อนของการตั้งครรภ์เช่นแท้งหรือท้องนอกมดลูกหรือเปล่า หรือถ้าไม่ตั้้งครรภ์แต่มีเลือดออกจากช่องคลอดที่ไม่ใช่ประจำเดือนก็ควรไปตรวจหาสาเหตุเช่นกัน